تورکیه جمهور باشلیغی رجب طیب ایردوغان، ارمنستان نینگ هجومچی یانداشوولری نینگ کلفتلری بولیشینی ایتدی.
جمهور باشلیغی ایردوغان، پایتخت انقره ده بیر پروگرامده قیلگن صحبتیده "دوست و قرداش آذربایجان نینگ وطن توپراقلریدن مدافعه قیلیش اوچون آلیب بارگن کوره شینی" تیلگه آلدی.
ایردوغان بو کوره شده بیریلگن سونگگی شهیدلرگه الله تعلی دن مغفرت تیله دی و شولرنی ایتدی:
"ارمنستان نینگ آذربایجان نینگ یوتوغی بیلن نتیجه لنگن اوروش نینگ (2 – قاره باغ اوروشی) نینگ آرتیدن بولیب اوتگن کیلیشوونی اخلال ایتیشینی قبول ایتیلمس دیب ایته میز. هردایمگی دیک بو حادثه نینگ قرشیسیده هم آذربایجانلیک قرداشلریمیزنینگ یانیده ایکن لیگیمیزنی برچه دنیانینگ بیلیشی کیره ک. قاره باغ اوروشی نینگ آرتیدن قول قوییلگن کیلیشوونینگ شرطلرینی رعایت قیلمه گن حالده دواملی هجومچی یانداشوو ایچیده بولگن ارمنستان گه البته کی کلفتلری بوله دی. ارمنستان نینگ بو ینگلیش یولدن تیزده قیتیشینی، کیلیشوو شرطلرینی تیزده عملی قیلیشینی، وقتینی و تینچلیک نی کوچه یتیریش اوچون اورونیشینی تمنی قیله میز" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
